(trg)="1"> Kotsi Yeo e Tshwenyago Motswadi yo Mongwe le yo Mongwe
(trg)="2"> HEATHER le Scott ke banyalani ba ba phetšego gabotse le ba ba thabilego , batswadi ba mošemane yo bohlale yo a phetšego gabotse wa nywaga e meraro .
(trg)="4"> Lefaseng la lehono , wo ga se mošomo o bonolo .
(trg)="5"> O akaretša go tshwenyega ka dilo tše dintši le boikarabelo bjo bogolo .
(trg)="6"> Go na le dilo tše dintši tšeo bana ba swanetšego go di rutwa !
(trg)="7"> Heather le Scott ba tšea boikarabelo bjo bongwe e le bjo bohlokwa ka mo go kgethegilego : Ba nyaka go šireletša ngwana wa bona dikotsing tša go gobošwa ka tša botona le botshadi .
(trg)="8"> Ka baka la’ng ?
(trg)="9"> Heather o re : “ Tate o be a se botho e bile e le setagwa sa go befelwa .
(trg)="10"> O be a mpetha kudu le gona o ile a goboša nna le bana bešo ka tša botona le botshadi . ”
(trg)="11"> * Batho ba bantši ba dumela gore go gobošwa ka tsela ye go tlogela mabadi a tseneletšego kudu maikwelong .
(trg)="13"> Scott le yena o ikwa ka mo go swanago .
(trg)="14"> Batswadi ba bantši ba tshwenyegile ka go gobošwa ga bana .
(trg)="15"> Mohlomongwe le wena o tshwenyegile .
(trg)="16"> Go fapana le Scott le Heather , mohlomongwe ga se wa ka wa lebeletšana le go gobošwa le mafelelo a gona , eupša ka ntle le pelaelo o ile wa kwa dipego tše di tšhošago tša mokgwa wo o šišimišago le o aparetšego .
(trg)="17"> Go dikologa lefase , batswadi ba lerato ba tšhošwa ke go kwa ka seo se diragalelago bana tikologong ya bona .
(trg)="18"> Ga go makatše ge monyakišiši yo mongwe wa kgobošo ya bana ka tša botona le botshadi a e bitša gore ke “ kutollo ye e nyamišago kudu mehleng ya rena . ”
(trg)="19"> Tšeo ka kgonthe ke ditaba tše di nyamišago , eupša na ditiro tše bjalo di a makatša ?
(trg)="20"> E sego go barutwana ba Beibele .
(trg)="21"> Lentšu la Modimo le hlalosa gore re phela nakong ya tlalelo yeo e bitšwago ‘ mehla ya bofelo , ’ nako ye e swailwego ka boitshwaro bjo “ bogale ” ge batho e tla ba e le “ baithati ” gomme e e - ba “ ba ba se nago maikwelo a borutho . ” — 2 Timotheo 3 : 1 - 5 .
(trg)="23"> Ka kgonthe , batswadi ba bangwe ba ikwa ba nolega moko ge ba nagana ka bokgopo bja batho ba ba tšwilego lesolo la go nyaka bana e le gore ba ba goboše ka tša botona le botshadi .
(trg)="24"> Lega go le bjalo , na bothata bjo ke bjo bogolo kudu gore batswadi ba ka bo rarolla ?
(trg)="25"> Goba na go na le megato e šomago yeo batswadi ba ka e gatago gore ba šireletše bana ba bona ?
(trg)="26"> Dihlogo tše di latelago di tla ahla - ahla dipotšišo tše .
(trg)="28"> Maina a fetotšwe lelokelelong le la dihlogo .
(trg)="29"> Go gobošwa ga ngwana ka tša botona le botshadi go direga ge motho yo mogolo yo e lego monna goba mosadi a diriša ngwana go kgotsofatša dikganyogo tša gagwe ka noši tša botona le botshadi .
(trg)="30"> Gantši go akaretša seo Beibele e se bitšago bootswa , goba por·neiʹa , yeo e ka akaretšago go phophola ditho tša pelego , kopano ya botona le botshadi le kopano ya botona le botshadi ka go hupa setho sa botona goba ka go se tsenya ka morago .
(trg)="31"> Ditiro tše dingwe tša kgobošo — tše bjalo ka go phophola matswele , ditšhišinyo tše di gobogilego ka mo go feletšego , go bontšha ngwana diswantšho tše di kgothaletšago bootswa , go kgotsofatša kganyogo ya kopano ya botona le botshadi ka go lebelela batho ka sephiring ge ba e - ba le dikopano tša botona le botshadi goba ba apola diaparo le go bonagatša ditho tša mmele mo go sa swanelago di ka ba seo Beibele e se nyatšago e le “ boitshwaro bjo bo hlephilego ” goba “ ditšhila . . . ka megabaru . ” — Bagalatia 5 : 19 - 21 ; Baefeso 4 : 19 .
(trg)="1"> Kamoo o ka Šireletšago Bana ba Gago
(trg)="2"> KE BATHO ba mmalwa bao ba ratago go bolela ka taba ya go gobošwa ga bana ka tša botona le botshadi .
(trg)="3"> Batswadi ba a thothomela ge ba nagana ka taba ye !
(trg)="5"> Na ke gabohlokwa gore go naganišišwe ka taba ye ?
(trg)="6"> Ge e le gabotse , ke’ng seo o ikemišeditšego go se gafa bakeng sa go šireletša ngwana wa gago ?
(trg)="7"> Go ithuta ka go gobošwa mo go sa thabišego ke boiteko bjo bonyenyane bjo bo swanetšego go dirwa e le go šireletša bana .
(trg)="9"> O se ke wa dumelela leuba la kgobošo le go dira gore o se be le sebete .
(trg)="10"> Bonyenyane o na le matla ao ngwana wa gago a se nago wona — matla ao go ka mo tšeago nywaga e mentši gore a be le wona .
(trg)="11"> Go theoša le nywaga o hweditše tsebo e ntši , phihlelo le bohlale .
(trg)="12"> Gore o atlege , o swanetše go oketša matla ao le go a šomiša ge o šireletša ngwana wa gago .
(trg)="13"> Re tla ahla - ahla megato e meraro ya motheo yeo motswadi yo mongwe le yo mongwe a ka e gatago .
(trg)="14"> Ke e latelago : ( 1 ) E - ba mošireletši wa pele wa ngwana wa gago kgahlanong le kgobošo , ( 2 ) ruta ngwana wa gago dilo tše itšego tša motheo gomme ( 3 ) o rute ngwana wa gago dilo tša motheo tšeo a ka di dirago bakeng sa go itšhireletša .
(trg)="15"> Na o Mošireletši wa Pele wa Ngwana wa Gago ?
(trg)="16"> Boikarabelo bjo bogolo bja go šireletša bana kgahlanong le go gobošwa ke bja batswadi e sego bja bana .
(trg)="17"> Ka gona batswadi ba swanetše go rutwa pele go ka rutwa bana .
(trg)="18"> Ge e ba o le motswadi , go na le dilo tše mmalwa tšeo o swanetšego go di tseba mabapi le go gobošwa ga bana .
(trg)="19"> O swanetše go tseba gore bagoboši ba bana ke bomang le gore ba ba goboša bjang .
(trg)="20"> Gantši batswadi ba nagana gore bagoboši ke batho bao ba sa ba tsebego bao ba khutago lefsifsing bao ba nyakago go thopa le go kata bana .
(trg)="24"> Melatong e ka bago 90 lekgolong ya go gobošwa ga bana ka tša botona le botshadi , mogoboši ke motho yoo ngwana a mo tsebago le go mmota .
(trg)="25"> Ka tlhago , o ka se rate go dumela gore moagišani wa gago yo botho , morutiši , mohlokomedi wa tša maphelo , mohlahli goba wa leloko a ka kgahlegela ngwana wa gago gampe .
(trg)="26"> Therešo ke gore batho ba bantši ga ba bjalo .
(trg)="27"> Ga go hlokagale gore o belaele motho yo mongwe le yo mongwe yo o mmonago .
(trg)="28"> Lega go le bjalo , o ka šireletša ngwana wa gago ka go ithuta kamoo mogoboši yo a tlwaelegilego a šomago ka gona . — Bona lepokisi go letlakala 6 .
(trg)="29"> Go tseba makatika ao go ka dira gore wena bjalo ka motswadi o itokišetše gabotse go ba mošireletši wa pele wa ngwana wa gago .
(trg)="30"> Ka mohlala , o tla dira’ng ge e ba motho yo mongwe yo a bonagalago a kgahlegela bana kudu go feta batho ba bagolo a kgetha go nea ngwana tlhokomelo e kgethegilego le dimpho goba a šišinya go šala le ngwana goba a rata go intšha le ngwana wa gago ba le noši ?
(trg)="31"> Na o swanetše go phetha ka gore motho yoo ke mogoboši ?
(trg)="32"> Aowa .
(trg)="33"> O se ke wa kitimela go dira diphetho .
(trg)="34"> Ditiro tše bjalo e ka ba tše di se nago molato .
(trg)="35"> Lega go le bjalo , di ka go phafoša .
(trg)="36"> Beibele e re : “ Lešilo le dumêla ’ taba tšohle ; mohlale ó hlatha dikxatô . ” — Diema 14 : 15 .
(trg)="37"> Gopola , ge e ba o belaela motho le ge e le ofe yo a ithapelago go go direla selo se itšego , o ka no ba o nepile .
(trg)="38"> Nyakišiša ka kelohloko motho le ge e le ofe yo a ithapelago go fetša nako a nnoši le ngwana wa gago .
(trg)="39"> Tsebiša motho yoo gore o ka tla ka nako le ge e le efe go tlo bona ngwana wa gago .
(trg)="40"> Melissa le Brad , batswadi ba bašemane ba bararo , ba ba šedi ge ba tlogela ngwana a nnoši le motho yo mogolo .
(trg)="41"> Ge morwa yo mongwe wa bona a be a rutwa mmino ka gae , Melissa o ile a botša morutiši wa gagwe gore : “ Ke tla tsena gantši ka phapošing ge o e - na le yena . ”
(trg)="42"> Tlhokomelo e bjalo e ka bonagala e le e feteletšego , eupša batswadi ba ba bona go le kaone go dira bjalo go e na le gore ba tle ba itshole ka morago .
(trg)="43"> Tšea karolo ka mafolofolo medirong ya ngwana wa gago , mošomong wa gagwe wa sekolo gomme o tsebe bagwera ba gagwe .
(trg)="44"> Tseba ka botlalo ka maeto ao ba a rerago .
(trg)="45"> Setsebi se sengwe sa bophelo bjo bobotse bja monagano seo se feditšego nywaga e 33 se šoma ka melato ya kgobošo ya tša botona le botshadi se boletše gore se bone melato e sa balegego yeo e bego e ka thibelwa ka go ela hloko ga batswadi .
(trg)="46"> Se tsopola mogoboši yo mongwe a re : “ Batswadi ka kgonthe ba re nea bana ba bona . . . .
(trg)="47"> Ruri ba nnolofaleditše dilo . ”
(trg)="48"> Gopola , bagoboši ba bantši ba kgetha bahlaselwa ba bonolo .
(trg)="49"> Batswadi bao ka mafolofolo ba tšeago karolo medirong ya bana ba bona ba dira gore go be thata go hlasela bana ba bona .
(trg)="50"> Tsela e nngwe yeo ka yona o ka bago mošireletši wa pele wa ngwana wa gago ke ka go ba motheetši yo mobotse .
(trg)="51"> Ke ka sewelo bana ba bolelago ka go gobošwa ga bona ; ba ikwa ba le dihlong kudu le go tshwenyega ka tsela yeo ba bangwe ba tlago go itshwara ka yona .
(trg)="52"> Ka gona , theetša ka kelohloko gaešita le go lebelela maswao a sa bonagalego .
(trg)="53"> * Ge e ba ngwana wa gago a bolela selo seo se go tshwenyago , mmotšiše dipotšišo ka moya wo o fodilego gore o mo tutueletše go bolela .
(trg)="54"> * Ge e ba a bolela gore ga a sa nyaka gore moledi yo a itšego a boe gape , mmotšiše gore ka baka la eng .
(trg)="55"> Ge e ba a bolela gore motho yo mogolo o bapala le yena dipapadi tšeo a sego a di tlwaela , mmotšiše gore : “ Ke dipapadi tša mohuta mang ?
(trg)="56"> O dira’ng ? ”
(trg)="57"> Ge e ba a bolela gore motho yo mongwe o mo tsikiditlile , mmotšiše gore , “ O go tsikiditlile kae ? ”
(trg)="58"> O se ke wa akgofela go tšeela fase dikarabo tša ngwana .
(trg)="59"> Bagoboši ba botša bana gore ga go motho yo a tlago go ba kgolwa gomme gantši seo ke therešo .
(trg)="60"> Ge e ba ngwana a ile a gobošwa , go kgolwa le go thekgwa ke motswadi ke mogato o mogolo wa gore a boele sekeng .
(trg)="61"> Ruta Ngwana wa Gago Dilo tša Motheo
(trg)="62"> Puku e nngwe yeo e bolelago ka go gobošwa ga bana e tsopola mogoboši a re : “ Ge o ka nnea ngwana yo a sa tsebego selo ka tša botona le botshadi , o nneile mohlaselwa wa - ka yo a latelago . ”
(trg)="63"> Mantšu ao a tšhošago ke kgopotšo ya bohlokwa go batswadi .
(trg)="64"> Bana bao ba sa tsebego selo ka tša botona le botshadi ke bao go lego bonolo gore bagoboši ba ba goketše .
(trg)="65"> Beibele e re tsebo le bohlale di ka re phološa “ ’ atleng tša batho - baradia . ”
(trg)="66"> Na se ga se seo o se nyakelago ngwana wa gago ?
(trg)="67"> Ka gona , e le mogato wa bobedi wa motheo wa go mo šireletša , o se ke wa dika - dika go mo ruta ka taba ye ya bohlokwa .
(trg)="68"> Lega go le bjalo , se o se dira bjang ?
(trg)="69"> Batswadi ba mmalwa ba hwetša gore go ruta bana ka tša botona le botshadi go leša dihlong .
(trg)="70"> Ngwana wa gago a ka hwetša thuto ye e mo leša dihlong le go feta gomme go ka se be bonolo gore a bolele le wena ka yona .
(trg)="71"> Ka gona e - ba wa pele go dira bjalo .
(trg)="72"> Melissa o re : “ Re thomile e sa le ba banyenyane ka go ba ruta maina a ditho tša mmele .
(trg)="73"> Re be re diriša mantšu a kgonthe , e sego polelo ya bana go ba bontšha gore ga go selo seo se sa tlwaelegago goba seo se lešago dihlong ka ditho le ge e le dife tša mebele ya bona . ”
(trg)="74"> Go ba ruta ka kgobošo go itlela gabonolo .
(trg)="75"> Batswadi ba bantši ba botša bana ba bona gore dikarolo tša mebele ya bona tše di khupetšwago ke seaparo sa go rutha ke tša ka sephiring le tša bohlokwa .
(trg)="76"> Heather yo go boletšwego ka yena sehlogong se se fetilego o re : “ Nna le Scott re boditše morwa wa rena gore lepele la gagwe ke setho sa ka sephiring , sa gagwe a nnoši e bile ga se sebapadišwa .
(trg)="77"> Ga se selo seo motho le ge e le mang a ka bapalago ka sona — e sego mma , tate gaešita le ge e le ngaka .
(trg)="78"> Ge re mo iša ngakeng , ke mo hlalosetša gore re mo iša moo gore ngaka e kgonthišetše gore tšohle di lokile le gore ke ka baka leo e ka mo swarago moo . ”
(trg)="79"> Batswadi ba ka bobedi ba tšea karolo dipoledišanong tše tše dinyenyane nako le nako gomme ba mo kgonthišetša gore a ka tla go bona ka mehla a ba botša ge e ba motho yo mongwe a mo swara ka tsela e fošagetšego goba a mo dira gore a ikwe a sa dudišege .
(trg)="80"> Ditsebi tša tlhokomelo ya bana le thibelo ya kgobošo di kgothaletša batswadi ka moka gore ba be le dipoledišano tše bjalo le bana ba bona .
(trg)="81"> Ba bantši ba hweditše gore puku ya Ithute go Morutiši yo Mogolo * ke thušo e kgolo mabapi le go ruta bana taba ye .
(trg)="82"> Kgaolo 32 yeo e nago le sehlogo se se rego “ Kamoo Jesu a Ilego a Šireletšwa ka Gona ” e na le molaetša o lebanyago eupša e le o homotšago bana tabeng ya dikotsi tša go gobošwa le bohlokwa bja go itšhireletša .